بیانات حضرت آیت الله العظمی وحید خراسانی به مناسبت سالروز شهادت امام صادق علیه السلام
‌‌چهار‌شنبه22شوال1429هجری قمری87/8/1
ہماری گفتگو اسم خدا کے بارے میں تھی۔
اسماء اللہ دو طرح کے ہیں:
ایک تو اسماء لفظی اور دوسرے اسمائے تکوینی۔
آج انہی تکوینی اسمائے حسنہ میں سے ایک کی شہادت کے حوالے سے یہی گفتگو ہے
یہ اسم حسنی وہی ہے جسے میرے اس دنیا میں آنے سے بھی پہلے
اس نام کو رسولخدا (ص) نے معین کردیا
اور اس کا نام صادق رکھا۔
یہ تسمیہ بہت عمیق ہے۔
یا ایھا الذین آمنوا اتقوا اللہ و
کونوا مع الصادقین
وہ صادق جس کا نام اس عالم ہستی کے برترین انسان نے صادق رکھا
آج ہمارا مذہب اسی کے نام سے مزین ہے،
لیکن افسوس کہ نہ تو یہ مذہب پہچانا جاسکا اور نہ ہی رئیس مذہب۔
اور یہ مذہب، تو اس کی عظمت اس وقت سمجھ میں آئے گی
جب تمام مذاہب کا بغور جائزہ لیا جائے اور ان کا باہمی موازنہ کیا جائے
تب سمجھـ میں آئے گا کہ مذہب جعفری یعنی کیا
مالک بن انس وہ شخصیت ہے جس کے بارے میں شافعیوں کے امام
نے یہ لفظ استعمال کیا:
علماء کے درمیان مالک، ایک ستارہ ہے۔
یہ ہیں الفاظ شافعی کے، مالک بن انس بن مالک کے بارے میں کہ جو
امام مالک یہ هیں اور اہل سنت کا جید ترین فقیہ هیں مدینہ میں ۔
ابو حنیفہ جو اہل سنت کے امام اعظم هیں ان کی حیثیت مالک کے مقابلے میں یہ ہے
یہ تمام باتیں جو آج کہی جارہی ہیں
صرف فخر رازی یا شمس الدین ذہبی جیسوں کے فکری معیار کے مطابق ہیں۔
اگر منصف مزاج اور علم و حکمت کے دلدادہ لوگ
اس بات پر غور و فکر کریں تو وہ لوگ سمجھیں گے کہ بات ہے کیا
جو تمام باتیں اس وقت کہی جارہی ہیں انکی علمی بنیادیں اتنی مستحکم ہیں
کہ چودہ سو سال میں بھی کوئی انہیں ہلا نہ پایا
کیونکہ اِ س وقت جو میں کہہ رہا ہوں وہ امام المنقدین
(وہ جو اہل سنت کے یہاں سب سے بڑا منقّد ہے)
یہ سب باتیں اس کی نظر سے گزر چکی ہیں
مالک کے سامنے، ابوحنیفہ ایک طفل مکتب کی مانند بیٹھتے تھے،
یہ تھی ابوحنیفہ کی حالت مالک کے سامنے۔
شافعی اور اہل سنت کے امام اعظم ابوحنیفہ کے بعد نوبت ہے احمد بن حنبل امام الحنابلہ کی۔
یہ روایت جو میں پڑھنے والا ہوں وہ روایت ہے جسے
احمد بن حنبل نے جو مذہب حنبلی اور حجاز اور حجاز کے باہر تمام حنابلہ کے امام هیں روایت کی ہے
اب کیونکہ یہاں سے ہمارا خطاب اکابر علمائے اہل سنت سے ہے
لہٰذا ہم اہل سنت کے یہاں مانے ہوئے معیارات کے مطابق بات کریں گے۔
یہ شخص وہ ہے جو صاحب صحیح البخاری کے شیوخ میں سے ہے
یعنی پہلا راوی ہے جس سے صاحب صحیح بخاری روایت نقل کرتا ہے۔
اس راوی کے بارے میں اہل سنت کے اکابرین علم رجال یہ کہتے ہیں
کہ ''یہ ثقہ تھا'' لیکن کس حد پر ثقہ تھا؟ تمام علمائے اہل سنت کے نزدیک ثقہ تھا
امام حنابلہ کے بعد پہلا راوی یہ ہے اور
وہ عبد اللہ بن نافع سے روایت کرتا ہے
عبد اللہ بن نافع وہ ہے جس کے بارے میں ذہبی نے صدوق کا لفظ استعمال کیا ہے۔
وہ مالک بن انس سے نقل کرتا ہے۔
ارباب نظر خوب باریک بینی سے غور کریں۔
تمام اسلامی ممالک کے علمائے اہل سنت ان چند جملوں پر خوب غور کریں اور
یہ دیکھیں کہ ان جملوں کا نتیجہ کیا نکلتا ہے؟
اگر کوئی قرآن کو مانتا ہے اور اسلام پر ایمان رکھتا ہے تو
الذین یستمعون القول فیتبعون احسنہ۔
آج، مذہب جعفری کا دیگر تمام مذاہب سے موازنہ ہے۔
اس سلسلے میں ہماری دلیل کی طاقت یہ ہے۔
مالک نے کیا کها؟
جو احمد بن حنبل نے بخاری کے شیخ سے اور انهوں نے عبد اللہ بن نافع سے اور انهوں نے مالک سے نقل کیا وہ یہ ہے:
اللہ فی السماء و علمہ فی کل مکان
یہی حدیث کے الفاظ ہیں۔ اہل سنت کے امام الائمہ کے الفاظ عیناً یہی ہیں کہ
خدا آسمان میں ہے اور خدا کا علم ہر جگہ ہے۔
اس جملے کا تجزیہ ہونا چاہئے۔ خدا آسمان میں ہے۔
خدا اور آسمان کا رابطہ ظرف اور مظروف کا رابطہ بن جائے گا۔
ہر ظرف محیط ہے اور ہر مظروف محاط۔
نتیجہ یہ نکلے گا کہ آسمان محیط اور خدا محاط ہوجائے گا۔
آسمان ہوجائے گا ظرف اور خدا ہوجائے گا مظروف
یہاں سمجھنا ہوگا کہ مذہب کسے کہتے ہیں؟
اس مقام پر دنیا کو خواب غفلت سے اٹھنا پڑے گا
اگر نہ ہوتی جعفر بن محمد کی زباں، اگر نہ ہوتا مذہب جعفری تو توحید کا نام و نشان تک نہ ہوتا۔
تسبیح نہ ہوتی
تحلیل کی کسی کو خبر نہ ہوتی
تکبیر کو کوئی نہ جانتا
تحمید کا کوئی پتہ نہ ہوتا
اس بات کے واضح ہوجانے کے بعد یہ بات بھی سمجھ میں آئے گی
کہ اگر وہ نہ ہوتا تو معرفت الٰہی کا سلسلہ بند ہوجاتا۔
'خدا آسمان میں تھا'' یہ وہ جملہ ہے جو اگر پوری دنیا سے
اگر ہزاروں فخر رازی بھی زندہ ہوجائیں اور اٹھـ کر اس جملے کا انکار کرنا چاہیں بھی تو نہیں کرسکتے
یہ جملہ احمد بن حنبل سے منقول ہے اور درمیان میں صرف دو راوی ہیں جنہوں نے مالک بن انس سے نقل کیا ہے
وہ مالک جو شافعی کی نظر میں، علمائے اہل سنت کے درمیان آسمان کا ستارہ ہے۔
وہ مالک جس کے سامنے ابوحنیفہ طفل مکتب ہے۔
اس شخصیت کا عقیدہ خدا کے بارے میں یہ ہے۔
اگر خدا آسمان میں ہے تو مکان میں موجود شئے کا لازمہ جسمیت ہے۔
لہٰذا خدا کو جسم ہونا پڑے گا۔
اگر جسم ہوگا تو مرکب ہوگا۔
خواہ نخواہ ہر جسم یا مادے اور صورت سے مرکب ہے یا اجزاء سے۔
بہرحال تجسم، ترکب کے مساوی ہے۔
مرکب محتاج ہے اجزاء کا
مرکب کے اجزاء ترکیب دہندہ کے محتاج ہیں۔
لہٰذا مالک کا خدا دو لحاظ سے فقیر و محتاج ہے
مالک اور مذاہب اربعہ کا خدا اجزاء کا بھی محتاج ہے اور
اجزاء کے ترکیب دہندہ کا بھی محتاج ہے
خالق، مخلوق بن جائے گا اور
واجب الوجود، ممکن الوجود میں تبدیل ہوجائے گا۔
یہ خدا کے آسمان میں ہونے کا نتیجہ ہے۔
ہر مظروف اپنے ظرف میں مقید ہے۔ اس میں ذرہ برابر کلام نہیں۔
اگر خدا آسمان میں ہے تو لامحالہ آسمان میں مقید ہے۔
جب مقید ہوگا تو محدود ہوگا۔
ہر محدود محتاج اور ہر محدود متناہی ہے۔
پھر وہی مسئلہ کہ خالق مخلوق ہوجائے گا اور پھر
واجب الوجود، ممکن الوجود بن جائے گا۔
بڑے گھمبیر قسم کے مسائل ہیں یہاں لیکن فی الحال اسی حد تک کافی ہے۔
دوسرا جملہ: ''علمہ فی کل مکان۔''
خود خدا آسمان میں ہے لیکن اس کا علم ہر جگہ ہے۔
اس جملے کے کیا معنی ہیں؟
یہ جملہ خدا کے علم کو خدا سے علیحدہ کررہا ہے۔
خدا آسمان میں ہے لیکن اس کا علم ہر جگہ ہے!!
یہاں ایک سوال ہے، لیکن کون ہے جو اس کا جواب دے سکے؟!
پورے عالم اسلام میں ہے کسی میں طاقت جو
ان باتوں کے سامنے دم مار سکے۔
البتہ خود اپنے تئیں بیٹھـ کر بے تکے تانے بانے نہ بنے بلکہ
آئے یہاں، تاکہ بات تمام ہوسکے، یا اِدھر یا اُدھر۔
یہ باتیں ہیں یا نہیں ہیں
اگر ہیں، تو خدا آسمان میں اور اس کا علم ہر جگہ
لہٰذا اس کا علم اس کی ذات سے جدا ہے۔
اگر خدا کی ذات عین علم ہے، تو پھر خدا صرف آسمان میں نہیں ہے بلکہ ہر جگہ ہے۔
اگر خدا کا علم اس کی ذات سے علیحدہ ہے تو پھر ذات خدا علم سے علیحدہ
لہٰذا اس کی ذات کے مرتبہ پر اس کا علم نہیں۔
اگر وہاں اس کا علم نہیں تو پھر کیا ہے؟ جہل ہے؟!
اہل سنت کے امام الائمہ کا خدا، جہل و نادانی کا قرین ہے۔
یہ ہے تمام عالم اسلام کا مذہب۔ خدا کی اپنے علم سے جدائی۔
سوال ہے مالک بن انس سے، سوال ہے ابوحنیفہ سے، سوال ہے شافعی سے،
سوال ہے احمد بن حنبل سے کہ آپ حضرات
مالک کے افتخارات میں سے اِس روایت کو لائے ہیں
سوال ہے شمس الدین ذہبی سے، تم نے جو
دنیائے اہل سنت میں اپنی علمی قابلیت کی دھاک بٹھا رکھی ہے
ان باتوں کا تمہارے پاس کیا جواب ہے؟
اگر خدا کا علم خدا سے علیحدہ ہے تو پھر اس کا علم یا تو قدیم ہے یا حادث۔
یہ تمام باتیں نفی و اثبات کے درمیان ہیں
ان کی کوئی تیسری شق عقلاً محال ہے۔
اگر علم قدیم ہے تو اس کا لازمہ یہ ہے کہ خدا دو ہیں۔
ایک تو اس کی ذات اور دوسرے اس کا علم اور یہ شرک ہے
اور اگر اس کا علم حادث ہے تو پھر خدا کا علم قدیم نہیں۔
لہٰذا کبھی خدا تھا لیکن اس کے پاس علم نہ تھا، بعد میں علم آیا
یہ علم کہاں سے آیا؟
کیا خود خدا اپنے علم کو وجود میں لایا ؟
فاقد شی تو معطی شیٔ نہیں ہوا کرتا۔
کیا خدا کے علاوہ کسی اور نے علم خدا کو پیدا کیا۔
اگر ایسا ہے تو پھر خدا کا علم، غیر خدا کی مخلوق ہے
یہ ہے ان لوگوں کا مذہب، اور اب مذہب جعفری...
یہ ہے وہ مقام جہاں خون کے آنسو بہانے چاہئیں، اس مذہب کی مظلومیت پر اور اس مذہب کے امام کی مظلومیت پر
صرف چند جملے کافی ہیں سبحان...
وہ تھا مالک کا جملہ اور یہ ہیں جعفر بن محمد کے الفاظ
بہت غور کیجئے، کسی تشریح کی ضرورت نہیں
کیونکہ آپ میں سے اکثر حضرات قم میں سطوح عالیہ کے اساتذہ ہیں
آپ میں سے بعض فقہ و اصول کا خارج پڑھاتے ہیں
سبحان من لا یعلم کیف هو الا ھو
لا الہ الا اللہ
سبحان من لا یعلم کیف هو الا ھو
منزہ ہے وہ پروردگار کہ کوئی نہیں جانتا کہ وہ کیسا ہے بجز خود اسی کے۔
نہ کوئی پیغمبر مرسل نہ کوئی ملک مقرب، کسی کی یہاں تک رسائی نہیں۔
یہ ہے اس مذہب کی عظمت
"لیس کمثله شیئ و هو السمیع البصیر".
یہاں ایک بات کہنا ضروری ہے۔
یهاں بھی میرا خطاب از ھر کے رئیس الجامعہ نہیں ہیں بلکہ میرا مخاطب اس وقت خود مالک بن انس ہیں.
میں اس وقت خود شافعی سے مخاطب ہوں، ابو حنیفہ اور احمد بن حنبل سے مخاطب ہوں
ان حضرات سے میرا سوال ہے میں پوچھنا چاہتا ہوں کہ آخر خدا آسمان میں ہے یا نہیں۔
اگر آسمان میں ہے ... جیساکہ خود آپ حضرات بھی اس کے معترف ہیں اور
خود ذہبی نے اپنی اس دقت نظری کے ساتھ یہ لکھا۔
اگر خدا آسمان میں ہے تو سورج بھی آسمان میں ہے
لہٰذا سورج خدا کی مثل ہوگیا اور خدا خورشید کی مثل ہو گیا حالانکہ لیس کمثلہ شیٔ۔
اور یہ بات عقل کے بھی خلاف ہے اور وحی کے بھی
کیا یہ ہے مذہب اور یہ ہے ملت اور یہ ہے
انسان اور کائنات کے خالق کی معرفت کا حال؟
اور اب سنئے امام صادق (ع) نے کیا فرمایا: لیس کمثلہ شیٔ و ھو السمیع البصیر
لا یُحد و لا یحس
و لا یجس و لا یمس
و لا تدرکہ الحواس
کوئی شئے اس کا احاطہ نہیں کرسکتی۔
اے مالک اٹھو
تم نے آسمان کو خدا پر محیط کردیا۔
آؤ آکر درس لو۔ دیکھو جعفر بن محمد کیا کہہ رہا ہے۔
و لا یحیط بہ شیٔ
ان اللہ تبارک و تعالیٰ لا یشبہ شیئا
و لا یشبہہ شیٔ
شق القمر کر رہے ہیں ہر جملے میں
نہ خدا کسی چیز کی شبیہ ہے اور نہ کوئی چیز اس کی شبیہ ہے
یه جمله هے قیامت کا
و کل ما وقع فی الوہم فھو بخلافہ
جو چیز ہر متوہم کے وہم میں اور
جو چیز ہر عاقل کی عقل میں اور
جو چیز ہر مدرِک کے درک میں آجائے وہ ان کی اپنی مخلوق ہے، اُن کی خالق نہیں۔
وہ ایسی ذات ہے جو کسی کے وہم میں نہیں سما سکتی۔ کسی کی عقل میں نہیں آسکتی۔
عقل صرف اسکی آیات حکمت و قدرت کو دیکھـ کر
اسے مانتی ہے۔
البتہ عقل کی یہ رسائی تعطیل اور تشبیہ سے دور اور مبرا ہے۔
اہم بات یہ ہے کہ فرمایا:
لم یزل اللہ عز و جل و العلم ذاتُہ
یہ ہے معرفت کے معنی
وہ کہتا ہے خدا آسمان میں ہے اور اس کا علم یہاں مسجد اعظم میں آگیا۔
شہروں میں پھیل گیا وہ یون کہتا ہے جبکہ ادھر یہ کہا جا رها ہے۔
''لم یزل اللہ عز و جل و العلم ذاتہ و لا معلوم۔''
اب وقت نہیں جو میں بتا سکوں کہ ان جملوں میں کس طاقت کا مظاہرہ کیا ہے
سوچئے جو میں نے بتایا وہ مذاہب اربعہ کی معرفت الٰہی کا نچوڑ تھا
اور جو بات میں نے چھٹے امام سے نقل کی وہ اس بے کراں قلزم کا ایک قطرہ تھا جسے
آپ نے معارف الٰہی میں بیان کیا۔
یہ ہے اس کا مذہب، یہ ہے اس کی توحید۔
آپ اہل علم و اہل فکر حضرات غور کیجئے امام کی روایات پر
ان انوار کی چمک دنیا کو دکھلائیے
تاکہ جو چیز آپ کے پاس ہے اس کا موازنہ دوسروں کے پاس چیزوں سے ہو
مردانہ وار میدان میں اتریئے
مالک ابن انس خود کہتے هیں
میری آنکھوں نے زمانے میں جعفر بن محمد سے زیادہ افضل شخص نہ دیکھا
یہ ہے جعفر بن محمد کا مذہب، لیکن
وہ خود کون تھا؟
وہ عقل جو معرفت اللہ میں یوں فنا ہوئی
وہ ارادہ جو عبادت اللہ اور ارادة اللہ میں یوں فانی ہوا کہ
''ایاک نعبد و ایاک نستین '' کی اتنی تکرار کی یہاں تک کہ ان آیات کے کہنے والے سے انہیں سنا۔
یہ ہے جعفر بن محمد
صفوان بن یحییٰ نے کہا کہ مجھے عُبیدی نے بتایا کہ
میری بیوی نے مجھ سے کہا: مجھے جعفر بن محمد کے دیدار کی آرزو ہے۔
میں نے کہا: میرے پاس سفر کے اخراجات کے لئے کچھ نہیں
بیوی نے کہا: میں اپنے زیورات دے رہی ہوں، سامان سفر تیار کرو اور مجھے چھٹے امام کا دیدار کروا دو۔
عبیدی کا کہنا ہے کہ میں نے بھی بیوی کے زیورات بیچ کر سامان سفر مہیا کیا۔
جب ہم مدینے پہنچے تو بیوی کی حالت بگڑی اور وہ عالم سکرات میں پہنچ گئی۔
میں گھبراکر امام کی خدمت میں دوڑا۔
آپ نے پوچھا: عبیدی کیا حال ہیں؟
جواب دیا میں اپنی بیوی کے ساتھ آپ کے دیدار کے لئے آیا ہوں لیکن قصہ یہ ہے۔
فرمایا: کیا اس وجہ سے تم غمگین ہو؟
عرض کی: جی، یابن رسول اللہ ۔
فرمایا جائو تمہاری بیوی صحیح و سالم بیٹھی ہے اور اس کی خادمہ اسے فلاں کھانا کھلا رہی ہے
اے قلب عالم! اے روح ہستی!
عبیدی کہتا ہے: میں سراسیمگی کے عالم میں وہاں سے چلا، جب میں وہاں پہنچا تو کیا دیکھتا ہوں کہ بیوی صحیح و سالم بیٹھی ہے
جس طرح سے امام نے فرمایا تھا، خادمہ وہی کھانا میری بیوی کو کھلا رہی تھی،
میں نے پوچھا یہ کیاماجرا ہے؟
جواب دیا: ماجرا یہ ہے کہ تم نے تو میری حالت دیکھی تھی عزرائیل میری روح قبض کرنے آیا کہ اچانک
میں نے اس اس طرح کے ایک شخص کو آتے ہوئے دیکھا
عبیدی نے کہا کہ جب میری بیوی نے اس آنے والے کی نشانیاں بتائیں
تو میں سمجھ گیا کہ یہ وہی شخص تھا جس کے پاس سے میں ابھی آرہا تھا۔
بیوی نے اس شخص کا لباس اور اس کی نشانیاں بتلائیں اور کہا
کہ وہ شخص آیا یہاں تک که عزرائیل نے سلام کیا
جب سلام کیا تو اس شخص نے عزرائیل سے کہا:
کیا تم ہماری اطاعت کے پابند نہیں ہو؟
عزرائیل نے جواب دیا: بالکل ایھا الامام
عزرائیل کے الفاظ بھی یہی تھے، جی ایھا الامام میں آپ کی اطاعت کا پابند ہوں۔
فرمایا میں تمہیں حکم دیتا ہوں کہ
اس وقت جاؤ اور بیس سال بعد اس عورت کے پاس آنا
یہ ہے وہ اور یہ ہے اس کا مذہب۔
اس کی شہادت کے دن اس پورے ملک کو بیک زبان جعفر بن محمد پکارنا ہے۔
اس مذہب اور اس مذہب کے امام کے حق کو بقدر طاقت ادا کرنا ہے۔
جس عورت نے اپنے زیورات کو اس کے دیدار کی خاطر بیچ دیا تو اس نے یوں اس کا صلہ دیا۔
اے مملکت ایران کے عزادارو! اگر تم اس کی شہادت کے دن عزاداری کے دستے نکالو
اور اس کی ویران قبر کی غربت پر ماتم کرو
تو ذرا سوچو اس کی دعا تمہارے ساتھ کیا کرے گی؟
اللھم ارحم الصرخہ التی کانت لنا۔